Granerevyen

Granerevyen er en revy som årlig arrangeres i Arendal av Idrettsklubben Grane. Revyen ble for første gang arrangert i 1924. Forløperen til Granerevyen var den såkalte Dilettantforestillingen som idrettsklubben Grane holdt i det gamle teateret på Tyholmen 24. og 25. november året før. Forestillingen inneholdt et teaterstykke med tittelen ”Herr sakfører”, samt musikalske innslag og sketsjer. Forestillingen ble en stor suksess, ikke minst økonomisk.Granerevyen 1981 , Avtrykket.no, 24.04.2016

Forbudt under krigen
I årene mellom 1941 og 1944 tok Granerevyen en foreløpig pause som følge av okkupasjon og revyforbud. Deler av ensemblet kom likevel også sammen i krigsårene og laget forestillinger der inntektene gikk til veldedige formål. I 1945 var Granerevyen på plass igjen, og har i de påfølgende år holdt forestillinger helt frem til i dag.

Arkivet
Arkivet etter Granerevyen befinner seg idag på KUBEN i Arendal. Arkivet inneholder egenproduserte trykksaker som plakater og programhefter, inneholder arkivet også revytekster, fotografier og avisutklipp. Arkivet strekker seg fra oppstarten i 1923/1924 og frem til 2000.

Referanser

Kategori:Revy
Kategori:Kultur i Arendal
Kategori:Etableringer i 1924
Kategori:Privatarkiv fra Aust-Agder
Kategori:Arkiv oppbevart ved KUBEN